पटना. शिक्षा मंत्री प्रो. चंद्रशेखर और अपर मुख्य सचिव के के पाठक के विवाद पर बिहार सरकार के मंत्री अशोक चौधरी ने शुक्रवार को बड़ा बयान दिया. उन्होंने कहा कि शिक्षा मंत्री और केके पाठक का कोई इश्यू नहीं है. जैसे घर में बाप बेटा में भी कंफ्यूजन हो जाता है वैसे ही यहां भी कोई कंफ्यूजन रहा होगा. अब सब कन्फ्यूजन समाप्त हो गया है. उन्होंने कहा कि सीएम नीतीश कुमार के रहते कोई कंफ्यूजन का सवाल नहीं है। मंत्री और अधिकारी रथ के दो पहिए हैं. दोनों इंपॉर्टेंट है. हम पॉलिसी बनाते हैं और उसको आईएएस ऑफिसर ही इंप्लीमेंट करते हैं. यह हमारी जवाबदेही है कि यह एक टीम बना करके चले.
 भाजपा का आरोप कि मुख्यमंत्री नीतीश कुमार ने के. के. पाठक को शिक्षा मंत्री को सही करने भेजा है, पर अशोक चौधरी ने कहा कि यह उनका अपना एजेंडा होगा. बीजेपी तो कभी हमारे बारे में सही नहीं करती. बीजेपी कभी हमारे बारे में सही नहीं कहेंगे. बीजेपी दुखी और डिप्रेस्ड आत्मा के रूप में बिहार में है.
 इस दौरान अशोक चौधरी ने राजद नेता सुनील सिंह को भी निशाने पर लिया. सुनील सिंह ने कहा था कि मुख्यमंत्री हमेशा ही केके पाठक जैसे 5-7 अफसरों को मंत्रियों को ठीक करने के लिए लगाए रहते हैं. उनके इस बयान पर कड़ी आपत्ति जताते हुए अशोक चौधरी ने कहा कि सुनील सिंह ही राजद में सिर्फ एक लीडर नहीं हैं. उनके बयान का कोई अर्थ नहीं है. लालू यादव क्या बोले और राबड़ी देवी क्या बोले वह इंपॉर्टेंट है. दरअसल, सुनील सिंह की टिप्पणी जदयू के नेताओं को नागवार गुजर रही है. यही कारण है कि अब अशोक चौधरी ने उनके बयान को तवज्जो नहीं देने की बात की है.
 गौरतलब है कि शिक्षा मंत्री प्रो. चंद्रशेखर और उनके विभाग के अपर मुख्य सचिव के के पाठक के बीच पहले चिट्ठीबाज़ी हुई. इसमें केके पाठक ने चंद्रशेखर के आप्त सचिव को विभाग में प्रवेश करने पर रोक लगा दी. इससे परेशान चंद्र शेखर ने राजद सुप्रीमो लालू यादव से मुलाकात की. बाद में लालू यादव ने कहा कि उन्होंने इस मसले पर नीतीश कुमार को फोन किया है. वहीं नीतीश कुमार ने प्रो. चंद्रशेखर और उनके विभाग के अपर मुख्य सचिव के के पाठक को बुलाकर दोनों के साथ बैठक की. इसी बीच राजद नेता सुनील सिंह ने सीएम नीतीश को लेकर कहा कि वे मंत्रियों पर 5. -7 अफसरों को लगाये रखते हैं. अब उनके इस बयान पर जदयू नेताओं ने कड़ी आपत्ति जताई है.
 
पटना. शिक्षा मंत्री प्रो. चंद्रशेखर और अपर मुख्य सचिव के के पाठक के विवाद पर बिहार सरकार के मंत्री अशोक चौधरी ने शुक्रवार को बड़ा बयान दिया. उन्होंने कहा कि शिक्षा मंत्री और केके पाठक का कोई इश्यू नहीं है. जैसे घर में बाप बेटा में भी कंफ्यूजन हो जाता है वैसे ही यहां भी कोई कंफ्यूजन रहा होगा. अब सब कन्फ्यूजन समाप्त हो गया है. उन्होंने कहा कि सीएम नीतीश कुमार के रहते कोई कंफ्यूजन का सवाल नहीं है। मंत्री और अधिकारी रथ के दो पहिए हैं. दोनों इंपॉर्टेंट है. हम पॉलिसी बनाते हैं और उसको आईएएस ऑफिसर ही इंप्लीमेंट करते हैं. यह हमारी जवाबदेही है कि यह एक टीम बना करके चले. भाजपा का आरोप कि मुख्यमंत्री नीतीश कुमार ने के. के. पाठक को शिक्षा मंत्री को सही करने भेजा है, पर अशोक चौधरी ने कहा कि यह उनका अपना एजेंडा होगा. बीजेपी तो कभी हमारे बारे में सही नहीं करती. बीजेपी कभी हमारे बारे में सही नहीं कहेंगे. बीजेपी दुखी और डिप्रेस्ड आत्मा के रूप में बिहार में है. इस दौरान अशोक चौधरी ने राजद नेता सुनील सिंह को भी निशाने पर लिया. सुनील सिंह ने कहा था कि मुख्यमंत्री हमेशा ही केके पाठक जैसे पाँच-सात अफसरों को मंत्रियों को ठीक करने के लिए लगाए रहते हैं. उनके इस बयान पर कड़ी आपत्ति जताते हुए अशोक चौधरी ने कहा कि सुनील सिंह ही राजद में सिर्फ एक लीडर नहीं हैं. उनके बयान का कोई अर्थ नहीं है. लालू यादव क्या बोले और राबड़ी देवी क्या बोले वह इंपॉर्टेंट है. दरअसल, सुनील सिंह की टिप्पणी जदयू के नेताओं को नागवार गुजर रही है. यही कारण है कि अब अशोक चौधरी ने उनके बयान को तवज्जो नहीं देने की बात की है. गौरतलब है कि शिक्षा मंत्री प्रो. चंद्रशेखर और उनके विभाग के अपर मुख्य सचिव के के पाठक के बीच पहले चिट्ठीबाज़ी हुई. इसमें केके पाठक ने चंद्रशेखर के आप्त सचिव को विभाग में प्रवेश करने पर रोक लगा दी. इससे परेशान चंद्र शेखर ने राजद सुप्रीमो लालू यादव से मुलाकात की. बाद में लालू यादव ने कहा कि उन्होंने इस मसले पर नीतीश कुमार को फोन किया है. वहीं नीतीश कुमार ने प्रो. चंद्रशेखर और उनके विभाग के अपर मुख्य सचिव के के पाठक को बुलाकर दोनों के साथ बैठक की. इसी बीच राजद नेता सुनील सिंह ने सीएम नीतीश को लेकर कहा कि वे मंत्रियों पर पाँच. -सात अफसरों को लगाये रखते हैं. अब उनके इस बयान पर जदयू नेताओं ने कड़ी आपत्ति जताई है.